Zápisnica č. 3

zo zasadnutia Akreditačnej komisie, poradného orgánu vlády SR, 
konaného v dňoch 2. 6. - 3. 6. 1999 v Rajeckých Tepliciach
___________________________________________________________________________
Účasť:
1) Členovia AK:
prítomní: H. Barancová, V. Bauer, J. Benčo, L. Bukovský, V. Bužek, I. Gschwendt,       R. Holúbek, V. Janeček, J. Jarab, I. Kraus, M. Kupkovič, D. Levický, J.V. Michalko, P. Návrat, P. Palček, I. Šulla, M. Urban, Š. Vašek, J. Vladár

neprítomní: J. Bulla, R. Midriak

2) Hostia: 
P. Mederly - MŠ SR
A. Putala 	- ÚIPŠ

Program: 

1. Kontrola uznesení
2. Kritériá na posudzovanie spôsobilosti fakúlt, vysokých škôl a externých vzdelávacích ustanovizní konať 
a) štátne a rigorózne skúšky 
b) doktorandské štúdium, dizertačné skúšky a obhajoby ...
c) habilitačné konanie a konanie na vymenúvanie profesorov
3.  Štátne skúšky - podľa návrhov
4.  Doktorandské štúdium - podľa návrhov
5.  Habilitačné a inauguračné konanie - podľa návrhov
6.  R o z l i č n é

	Zasadnutie otvoril a viedol L. Bukovský.

K bodu 1:
	Uznesenia termínované k 3. zasadnutiu sa plnili takto:
- splnené: 2.1.1, 2.5.3, 2.7.1, 2.7.2; pre uzn. 2.6.2 vyplynul z rokovania nový termín (NT):   15. 9. 1999

Uznesenie 3.1.1
	Akreditačná komisia schvaľuje doplnenie rokovacieho poriadku akreditačnej komisie o zásady práce pracovných skupín AK (uzn.: 2.1.1) - úplné znenie rokovacieho poriadku v prílohe.

K bodu 2:
	Akreditačná komisia sa podrobne zaoberala kritériami na posudzovanie spôsobilosti jednotlivých kvalitatívnych aktivít vysokých škôl, fakúlt a externých vzdelávacích ustanovizní. Závery pracovných skupín podľa uznesenia 2.6.2 budú prerokované a schválené na 4. zasadnutí akreditačnej komisie.

Uznesenie 3.2.1
	Akreditačná komisia ukladá predsedom pracovných skupín predložiť závery pracovných skupín spracované podľa uznesenia 2.6.2.
								T: 15. 9. 1999
								Z: L. Bukovský,
								    P. Návrat,
								    M. Kupkovič
K bodu 3: - štátne skúšky
	
Uznesenie 3.3.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo konať štátne skúšky v študijných odboroch takto:

1.  Pedagogická fakulta UK Bratislava (19/99-AK)
- učiteľstvo špeciálnych škôl (Mgr.) v špecializácii:
- pedagogika hluchoslepých a viacnásobne postihnutých

2.  Filozofická fakulta PU Prešov (29/99-AK)
- politológia (Mgr.)

3.  Pravoslávna bohoslovecká fakulta PU Prešov (21/99-AK)
- sociálne služby (Mgr.)
Poznámka: Fakulta navrhla názov študijného odboru sociálna a charitatívna služba; AK odporučila zmenu názvu v súlade s ISCED.

4.  Fakulta priemyselných technológií TU Trenčín so sídlom v Púchove (150/98-AK)
- materiálové inžinierstvo (Bc.) v špecializácii:
- textilná technológia a návrhárstvo

5.  Fakulta elektrotechniky a informatiky TU Košice (70/99-AK)
- telekomunikačná technika (Bc.)

6.  Fakulta prevádzky a ekonomiky dopravy a spojov ŽU Žilina (56/99-AK)
- letecká doprava (Bc.) v špecializácii:
- profesionálny pilot
- železničná doprava (Bc.)
B/ odňať právo konať štátne skúšky v študijných odboroch takto:

Strojnícka fakulta STU Bratislava (180/98-AK)
energetické inžinierstvo a priznať tepelná energetika a technika prostredia (Ing.)
Poznámka: Odporúčanie znamená uvedenie do pôvodného stavu.

C/ nepriznať právo konať štátne skúšky v študijných odboroch takto:

1.  Strojnícka fakulta TU Košice (57/99-AK)
- mechatronika (Ing.)
Odôvodnenie: Navrhovaní garanti sú už garantmi iných študijných odborov.

2.  Stavebná fakulta ŽU Žilina (185/98-AK)
- geoinformatika (Mgr.)
Odôvodnenie: Podľa predloženého projektu ide o študijný odbor, ktorého vedeckým základom sú geovedy; geodézia a kartografia, geografia a geológia. AK konštatuje, že z návrhu vyplýva doplnenie geovied o informačné systémy, ktoré sú len veľmi úzkou časťou informatiky. Návrh nepatrí do skupiny študijných odborov týkajúcich sa informatiky. Z posúdenia návrhu ako informatického študijného odboru vyplýva, že štruktúra odbornosti navrhovaných garantov je nevyhovujúca.

3.  Fakulta prírodných vied UMB Banská Bystrica (107/98-AK)
- aplikovaná informatika (Mgr.)
Odôvodnenie: Navrhovaný garant je odborníkom v odbore, ktorý nepostačuje na účely garantovania študijného odboru magisterského štúdia aplikovaná informatika. Kvalifikačná štruktúra vyučujúcich je nevyhovujúca (cca 20 povinných predmetov je zabezpečovaná učiteľmi bez vedeckej hodnosti) požaduje sa, aby prednášal profesor, minimálne docent. Štruktúra študijného plánu v nadväznosti na profil absolventa zodpovedá bakalárskemu štúdiu. Na tejto úrovni je fakulta spôsobilá konať štátne skúšky.

K bodu 4: - doktorandské štúdium

Uznesenie 3.4.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo konať doktorandské štúdium a dizertačné skúšky vo vedných odboroch takto:

1.  Lekárska fakulta UK Bratislava (18/99-AK)
51-21-9	telovýchovné lekárstvo

2.  Vysoká škola výtvarných umení Bratislava (32/99-AK)
35-01-9	architektúra
81-20-9	teória a dejiny výtvarných umení
82-16-9	výtvarné umenie v špecializáciách:
		- voľná výtvarná tvorba
		- úžitková tvorba
82-21-9	dizajn

2. Fakulta riadenia a informatiky ŽU Žilina (43/99-AK)
37-01-9	dopravná a spojová technológia

3.  Prírodovedecká fakulta UPJŠ Košice (6/99-AK)
14-03-9	analytická chémia

4. Ústav biochémie a genetiky živočíchov SAV (164/98-AK)
14-10-9	biochémia

A/ nepriznať právo konať doktorandské štúdium a dizertačné skúšky vo vedných odboroch takto:

1.  Lekárska fakulta UK Bratislava
51-03-9	klinická patofyziológia (67/99-AK)
51-09-9	röntgenológia a rádiológia (67/99-AK)
51-19-9	otorynolaringológia (18/99-AK)
51-45-9	nuklárna medicína (18/99-AK)
Odôvodnenie: Navrhovaní hlavní garanti sú hlavnými garantami iných vedných odborov.

2. Fakulta financií UMB Banská Bystrica (102/98-AK)
25-41-9	umelá inteligencia
Odôvodnenie: Štruktúra vedeckovýskumného prostredia fakulty nepodporuje v dostačujúcej miere zámer rozvíjať vedný odbor umelá inteligencia. Navrhovaný hlavný garant je už hlavným garantom iného vedného odboru. Všetci traja navrhovaní garanti sú svojou kvalifikáciou výlučne technickí kybernetici.

3.  Fakulta humanitných vied UMB Banská Bystrica (135/97-AK)
75-02-9	teória vyučovania predmetov všeobecnovzdelávacej a odbornej povahy v špe-    cializácii teória vyučovania hudobnej výchovy
Odôvodnenie:  Navrhovaní potencionálni školitelia sú v dôchodkovom veku a mimo praxe. Kandidát na  funkciu hlavného garanta je profesorom skladby a hudobnej teórie. Teórii vyučovania hudobnej výchovy sa venuje okrajovo.

K bodu 5: - habilitačné a inauguračné konanie

Uznesenie 3.5.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo uskutočňovať habilitačné konanie a konanie na vymenúvanie profesorov      v odboroch takto:
Vysoká škola výtvarných umení Bratislava (81/99-AK)
- dizajn

B/ nepriznať právo uskutočňovať habilitačné konanie a konanie na vymenúvanie profesorov      v odboroch takto:
Strojnícka fakulta TU Košice (57/99-AK)
- mechatronika
Odôvodnenie:  Fakulta nespĺňa požiadavku vyplývajúcu z ustanovenia § 1 ods. 1 vyhlášky MŠ SR č. 330/1997 Z. z. o habilitácii docentov a vymenúvaní profesorov v znení neskorších predpisov. Na fakulte neexistuje navrhovaný študijný ani vedný odbor.

K bodu 6: - r o z l i č n é

1.  Doplnenie pracovných skupín AK:

a) na akreditáciu fakúlt:

M. Kupkovič navrhol doplniť pracovnú skupinu na akreditáciu Fakulty sociálno-ekonomických vzťahov TU v Trenčíne o Ing. Michala Szaba, generálneho riaditeľa sekcie sociálnych vecí MPSVaR SR (odpoveď ministra na žiadosť predsedu AK). 

J. V. Michalko navrhol doplniť pracovnú skupinu na akreditáciu fakúlt Akadémie umení v Banskej Bystrici o týchto odborníkov:
- prof. Alojs Piňos, JAMU, Borodinová 12, 623 00 Brno,
- prof. Jaroslav Vostrý, DAMU, Karlova 26, 116 65 Praha,
- dr. Jiří Valoch, Dům umení města Brno, Malinovského nám., 602 00 Brno.

J. Vladár navrhol doplniť pracovnú skupinu na akreditáciu Fakulty masmediálnej komunikácie UCM v Trnave o doc. PhDr. Jána Sanda, CSc., z Filozofickej fakulty UK v Bratislave.

b) na posudzovanie spôsobilosti vysokých škôl, fakúlt a externých vzdelávacích v oblasti chemických vied
M. Urban navrhol doplniť pracovnú skupinu na posudzovanie spôsobilosti vysokých škôl, fakúlt a externých vzdelávacích v oblasti chemických vied o doc. RNDr. Pavla Hrdloviča, DrSc., z Ústavu polymérov SAV v Bratislave.
Uznesenie 3.6.1
	Akreditačná komisia schvaľuje doplnenie pracovných skupín AK v predloženom znení.

2. Schválenie pracovnej skupiny AK na vyjadrenie sa o projekte zriadenia Fakulty verejnej správy UCM v Trnave (uzn.: 2.7.1)

M. Kupkovič predložil návrh pracovnej skupiny v tomto zložení:
Predseda: 	M. Kupkovič	- člen AK
Členovia: 	H. Barancová	- členka AK
		J. Benčo	- člen AK
		P. Vincúr	- NHF EU Bratislava
		M. Uramová	- EF UMB Banská Bystrica
		Š. Čarnický	- PhF EU Košice
		J. Sobihard	- MV SR

Uznesenie 3.6.2
	Akreditačná komisia schvaľuje zloženie pracovnej skupiny AK v predloženom znení    (úplné adresy - pozri prílohu k uzneseniu 3.6.2).

3. Schválenie pracovnej skupiny AK na vyjadrenie sa o projekte zriadenia Fakulty medzinárodných vzťahov EU v Bratislave (uzn.: 2.7.2)

J. Benčo predložil návrh pracovnej skupiny v tomto zložení:
Predseda:	J. Benčo	- člen AK
Členovia:	H. Barancová	- členka AK
		R. Midriak	- člen AK
		J. Veverka	- FHV UMB Banská Bystrica
		I. Šulajová	- FPVaMV UMB Banská Bystrica
		E. Mikelka	- ÚSSE SAV Bratislava

Uznesenie 3.6.3
	Akreditačná komisia schvaľuje zloženie pracovnej skupiny AK v predloženom znení (úplné adresy - pozri prílohu k uzneseniu 3.6.3).

4. Návrh za člena pracovnej skupiny ministerstva školstva na prípravu koncepcie ďalšieho rozvoja vysokoškolského vzdelávania pre 21. storočie

Uznesenie 3.6.4
	Akreditačná komisia navrhuje do pracovnej skupiny ministerstva školstva na prípravu koncepcie ďalšieho rozvoja vysokoškolského vzdelávania pre 21. storočie týchto zástupcov:  L. Bukovský, P. Návrat a M. Urban.

5. Návrh na zloženie pracovnej skupiny AK na prípravu podkladov pre systém a metodiku hodnotenia vysokých škôl a fakúlt

Uznesenie 3.6.5
	Akreditačná komisia schvaľuje pracovnú skupinu AK na prípravu podkladov pre systém a metodiku hodnotenia vysokých škôl a fakúlt v tomto zložení:
Preseda: M. Urban
Členovia: V. Bužek, J. V. Michalko, P. Palček, I. Šulla a Š. Vašek

6. Návrh nariadenia vlády SR o akreditačnej komisii - pripomienky

	Akreditačná komisia prerokovala návrh nariadenia vlády SR o akreditačnej komisii a vyjadrila k nemu svoje pripomienky (pozri prílohu).

Uznesenie 3.6.6
	Akreditačná komisia odporúča MŠ SR zapracovať pripomienky (v prílohe) do predloženého návrhu nariadenia vlády SR o akreditačnej komisii.

	Ďalšie zasadnutie akreditačnej komisie sa uskutoční 13. - 15. 10. 1999 v zariadení SPU Nitra v Račkovej doline. Súčasťou zasadnutia bude i stretnutie s rektormi VŠ.

Schválil:							       Lev   B u k o v s k ý
predseda akreditačnej komisie